Stap vir Bybels die naweek - Art And Entertainment - Windhoek Express
Monday, July 13th, 2020 05:23:49
Stap vir Bybels die naweek
Kom stap Saterdag saam. Foto ter illustrasie
Yolanda Nel Stof solank jou tekkies af wat stof vergaar in die hoek van die kas, want Saterdag 26 Oktober gaan dit handig te pas kom vir die jaarlikse stap vir Bybels.
Die pret uitstappie begin reeds om 07:00 by die Bybel huis in Onafhanklikheidsrylaan. Die geleentheid is 'n 5km stap en vier-voetige vriende op leibande kan ook saam stap.
Daar sal waterpunte by die halfmerk en by die eindstreep wees. Alle deelnemers sal ook medaljes ontvang.
Registrasieforms kan op die Walk for Bibles Facebook blad afgelaai word of belangstellendes kan Saterdag om 06:30 registreer. Kostes is N$85 vir volwassenes en N$40 vir kinders.
Die geleentheid word deur die Bybel Genootskap van Namibie aangebied en dien as 'n fondsinsamelingsprojekvir die organisasie.